Möller-Zakomelski

Möller-Zakomelski (vene keeles Меллер-Закомельский, saksa keeles Möller-Sakomelsky) oli aadlisuguvõsa.

Ajalugu
Suguvõsa päritolu kohta on mitmeid versioone. Arvatavasti oli selle esiisaks XVII sajandi 2. poolel Moskvas ja Arhangelskis elanud Bartholomäus Möller (Müller). XVIII sajandi algul elas Peterburis kaupmees Johann Möller. Viimase poeg Johann Georg Mölller (u 1725−1790) tegi karjääri sõjaväeteenistuses ja ülendati 1783. aastal kindral en chef´iks. 30. juunil (vkj) 1789. aastal anti talle Venemaa keisririigi parunitiitel ja ta sai Vitebski kubermangus asunud Zakomelskoje mõisa järgi perekonnanimeks Möller-Zakomelski.Немцы России. Энциклопедия. Tом 2 (K−O). Председатель редакционной коллегии В. Карев. Москва: Издательство Общественная Академия наук российских немцев, 2004, lk 461. Tema järeltulijate hulgast võrsus mitmeid kõrgeid sõjaväelasi ja riigitegelasi. Suguvõsa oli kantud Peterburi kubermangu (1899), Smolenski ja Vitebski kubermangu aadlisuguvõsaraamatusse.Федорченко, Валерий Иванович. Дворянские роды, прославившие отечество. Энциклопдия дворянских родов. Москва: "ОЛМА-ПРЕСС", 2004, lk 283.

pisi|Kindral en chef parun Johann Georg Möller Zakomelski (1725−1790)

Suguvõsa liikmeid
Parun Johann Georg Möller Zakomelski (1725−1790), Venemaa keisririigi sõjaväelane (kindral en chef, kindralfeldzeugmeister, korpusekomandör)
Parun Peter Möller-Zakomelski (1755−1823), suurtükiväekindral, diviisi- ja armeekomandör, senaator, Venemaa sõjaminister, Riiginõukogu liige
Parun Georg Möller-Zakomelski (1766−1830), kindralleitnant, kindraladjutant, polgukomandör
Parun Friedrich Möller-Zakomelski (1772−1848), kindralmajor, tõeline riiginõunik, polgukomandör, Mogiljovi tsiviilkuberner
Parun Pjotr Petrovitš Möller-Zakomelski (1806−1869), kindralmajor, polgukomandör
Parun Vladimir Petrovitš Möller-Zakomelski (1811−1862), kindralmajor, pataljoni- ja brigaadikomandör
Parun Nikolai Ivanovitš Möller-Zakomelski (1813−1887), jalaväekindral, kindraladjutant, polgu-, diviisi- ja armeekorpuse komandör, Sõjanõukogu liige
Parun Nikolai Petrovitš Möller-Zakomelski (1816−1895), Balti riigimõisate direktori kohusetäitja
Parun Aleksandr Nikolajevitš Möller-Zakomelski (1844−1928), jalaväekindral, pataljoni-, polgu-, brigaadi-, diviisi- ja armeekorpuse komandör, Balti ajutine kindralkuberner, Riiginõukogu liige
Parun Sergei Nikolajevitš Möller-Zakomelski (1848−1899), kindralmajor, pataljoni-, polgu- ja brigaadikomandör
Parun Vladimir Vladimirovitš Möller-Zakomelski (1863−1920), kornet, riiginõunik, Peterburi kubermangu semstvovalitsuse esimees, 17. Oktoobri Liidu keskkomitee liige, 1899–1903 Jamburgi maakonna aadlimarssal, Aleksandrovskaja Gorka ja Pagoda mõisa omanik
Parun Aleksandr Vladimirovitš Möller-Zakomelski (1898−1977), staabikapten, publitsist

pisi|Mūri mõis

Möller-Zakomelski suguvõsa mõisavaldused
Harkovi kubermang:
Kunje (XIX sajandil)
Liivimaa kubermangu läti distrikt:
Dutka (Dutkenshof) (1789−1807), Mūri (Muremoise) (1793−1798), Skujene (Schloß Schujen) (1793−1799)
Peterburi kubermang:
Aleksandrovskoje Gorka (alates 1893), Padoga (alates 1893)

Viited

Kirjandus
Der Adel der russischen Ostseeprovinzen (Estland, Kurland, Livland, Ösel). 2. Teil. Nichtimmatrikulierter Adel. Neustadt an der Aisch: Bauer & Rape, inhaber Gerhard Gessner, 1898 (ümbertrükk 1980). Lk 126 .
Долгоруков, Пётр Владимирович. Российская родословная книга. Часть вторая. Санктпетербургь: Печатано вь типографии Эдуарда Веймара, 1855. Lk 283-284 .
Немцы России. Энциклопедия. Tом 2 (K−O). Председатель редакционной коллегии В. Карев. Москва: Издательство Общественная Академия наук российских немцев, 2004. Lk 461-462 .
Федорченко, Валерий Иванович. Дворянские роды, прославившие отечество. Энциклопдия дворянских родов. Москва: "ОЛМА-ПРЕСС", 2004. Lk 281-283.

Kategooria:Aadlisuguvõsad
Kategooria:Liivimaa immatrikuleerimata aadel
Kategooria:Venemaa parunisuguvõsad
Kategooria:Peterburi kubermangu aadlisuguvõsaraamatutesse kantud suguvõsad